text: করিম মোস্তফা বেনজেমা (, , ; জন্ম: ১৯ ডিসেম্বর ১৯৮৭; করিম বেনজেমা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব রিয়াল মাদ্রিদের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় খেলোয়াড় অথবা বাম পার্শ্বীয় খেলোয়াড় হিসেবে খেলে থাকেন।
  
  ১৯৯৫–৯৬ মৌসুমে, ফরাসি ফুটবল ক্লাব এসসি ব্রোনের যুব পর্যায়ের হয়ে খেলার মাধ্যমে বেনজেমা ফুটবল জগতে প্রবেশ করেন; অতঃপর তিনি লিওঁয়ের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০০৪–০৫ মৌসুমে, প্রথমে লিওঁ বি-এর হয়ে এবং পরবর্তীতে লিওঁয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। লিওঁয়ে তিনি ৫ মৌসুম অতিবাহিত করেছেন; যেখানে তিনি ১১২ ম্যাচে ৪৩টি গোল করেছেন। ২০০৯–১০ মৌসুমে, তিনি ৩৫ মিলিয়ন ইউরোর বিনিময়ে লিওঁ হতে স্পেনীয় ফুটবল ক্লাব রিয়াল মাদ্রিদে যোগদান করেছেন।
  
  ২০০৭ সালে, বেনজেমা ফ্রান্সের হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত ৮০-এর অধিক ম্যাচে ২৫-এর অধিক গোল করেছেন। তিনি ফ্রান্সের হয়ে ২০১০ এবং ২টি উয়েফা ইউরোপীয় চ্যাম্পিয়নশিপে (২০০৮ এবং ২০১২) অংশগ্রহণ করেছেন।
  
  ব্যক্তিগতভাবে, বেনজেমা বেশ কিছু পুরস্কার জয়লাভ করেছেন, যার মধ্যে ২০০৭–০৮ মৌসুমে এতোইলে দর এবং ২০০৮ সালে ব্রাভো পুরস্কার জয় অন্যতম। এছাড়াও ২০১১ সালের ১০ই ডিসেম্বর তারিখে বার্সেলোনার বিরুদ্ধে ২১তম সেকেন্ডে গোল করার মাধ্যমে এল ক্লাসিকোর ইতিহাসে দ্রুততম গোলটি করেন। দলগতভাবে, ঘরোয়া ফুটবলে, বেনজেমা এপর্যন্ত ২৫টি শিরোপা জয়লাভ করেছেন, যার মধ্যে ৭টি লিওঁয়ের হয়ে এবং ১৮টি রিয়াল মাদ্রিদের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যা হচ্ছে ২০০৪ উয়েফা ইউরোপীয় অনূর্ধ্ব-১৭ চ্যাম্পিয়নশিপ।
  
  পরিসংখ্যান
  
  ক্লাব
  
  ১এখানে কুপ দে ফ্রান্স, কুপ দে লা লীগ, ট্রফি দে চ্যাম্পিয়নস এবং কোপা দেল রে অন্তর্ভুক্ত
  ২এখানে উয়েফা চ্যাম্পিয়নস লীগ অন্তর্ভুক্ত
  ৩এখানে স্পেনীয় সুপার কাপ, উয়েফা সুপার কাপ এবং ফিফা ক্লাব বিশ্বকাপ অন্তর্ভুক্ত
  
  আন্তর্জাতিক
  
  তথ্যসূত্র
  
  বহিঃসংযোগ
  
   
  রিয়াল মাদ্রিদের প্রাতিষ্ঠানিক ওয়েবাসাইটে করিম বেনজেমা 
  
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৭-এ জন্ম
  বিষয়শ্রেণী:ফরাসি ফুটবলার
  বিষয়শ্রেণী:ফুটবল ফরোয়ার্ড
  বিষয়শ্রেণী:লীগ ১-এর খেলোয়াড়
  বিষয়শ্রেণী:লা লিগার খেলোয়াড়
  বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
  বিষয়শ্রেণী:ফ্রান্স অনূর্ধ্ব-২১ আন্তর্জাতিক ফুটবলার
  বিষয়শ্রেণী:ফ্রান্সের আন্তর্জাতিক ফুটবলার
  বিষয়শ্রেণী:উয়েফা ইউরো ২০০৮ খেলোয়াড়
  বিষয়শ্রেণী:উয়েফা ইউরো ২০১২ খেলোয়াড়
  বিষয়শ্রেণী:২০১৪ ফিফা বিশ্বকাপের খেলোয়াড়
  বিষয়শ্রেণী:উয়েফা চ্যাম্পিয়নস লীগ বিজয়ী খেলোয়াড়
  বিষয়শ্রেণী:ফরাসি প্রবাসী ফুটবলার
  বিষয়শ্রেণী:স্পেনে প্রবাসী ফুটবলার
  বিষয়শ্রেণী:ওলাঁপিক লিয়োনের খেলোয়াড়
title: করিম বেনজেমা